Hyvät katsojat, tervetuloa Herra käyttää lääkäriä -ohjelmaan.
Olen näissä jaksoissa puhunut sydämestä ja verenkierrosta.
Raamatussa sanotaan mm., -
että valoisa silmänluonti ilahduttaa sydämen.
Eli iloiset kasvot ilahduttavat kanssaihmistesi sydäntä.
Iloinen hymy tarttuu vähän samalla tavalla kuin esim. haukotus.
Terveydeksi on iloinen sydän. Yli kaiken varjele sydäntäsi, -
sillä sieltä elämä lähtee. Näin todetaan Raamatussa.
Raamatussa todettiin tämä jo tuhansia vuosia ennen -
kuin Harvey keksi verenkierron.
Raamattu on ihmeellinen kirja. Kaikki, mitä se kertoo -
sydämestä, terveydestä, maailmanhistoriasta, on totta.
Raamatussa on erinomaisia käskyjä - 10 käskyn lisäksi: -
"Olkaa aina iloiset."
"Rukoilkaa lakkaamatta" ja "Kiittäkää joka tilassa".
Kristinusko on siis iloinen asia.
Raamattu käskee meitä olemaan aina iloisia.
Se on hyvä neuvo, koska se vahvistaa sydäntä.
Tämä tuli kouriintuntuvasti esiin joitakin vuosia sitten, -
kun tein kotikäynnin erään 104-vuotiaan, -
siis hiukan iäkkäämmän naishenkilön kotiin.
Tämä nainen oli todella iloinen kuin peipponen keväällä.
Hän naureskeli koko ajan ystävällisesti.
Mietin, että mikä on tämän pitkän iän salaisuus?
104 v. ja näin mainiossa ja todella joka hetki iloisessa kunnossa.
Katselin hiukan ympärilleni. Piirongin päällä oli -
aivan puhkikulunut Raamattu, jota oli todella paljon luettu.
Silloin tajusin, että 104 vuoden sydämen pumppauksen takana oli -
Raamatun luku, ja potilaasta pulppuavan ilon takana oli -
Raamatun luku.
Tämänkin iäkkään naishenkilön sydän oli pumpannut -
jo yli 3 miljardia kertaa - ja pumppasi edelleen.
Ajattele, että sinunkin sydämesi pumppaa -
joka vuorokausi n. 100 000 kertaa.
Sieltä lähtee se sähköinen impulssi.
Miten se syntyy, on pikkuhiljaa selvinnyt viime vuosina.
Tapahtuma on äärimmäisen monimutkainen.
On ihmeellistä, että se lyö normaalisti tasaisesti 100 000 krt/vrk.
Lähtevä impulssi menee tiettyjä sähköratoja, -
tietynlaisia erikoistuneita soluja pitkin hieman hidastettuna.
Ensin eteiset tyhjenevät, ja sitten kammio tyhjenee täysin.
Siinä siis säädellään koko ajan lyöntitiheyttä.
Tämä on mykistävän nerokasta ja osoittaa, millainen nero Jumala on.
On myös raamatullista todellakin pitää sydämestä hyvää huolta, -
koska "yli kaiken [...] varjele sydämesi, sillä sieltä elämä lähtee".
Meillä on paljon tekijöitä, jotka tärvelevät terveyttä.
Raamatussa sanotaan myös, että "murtunut mieli kuivuttaa luut" -
eli "kuihduttaa luuytimen" vanhan käännöksen mukaan.
Kannattaa siis iloita, vaikka joskus vaelluksessa on -
ahdistusta ja vastoinkäymisiä.
Meitä selvästi kehotetaan, että olkaa aina iloiset, -
kiittäkää joka tilassa ja rukoilkaa lakkaamatta. Se on hyvä ohje.
Sitten niihin sydäntä rasittaviin asioihin.
Sydäntä rasittaa erityisesti verenpaine.
Siitä puhun enemmän seuraavissa jaksoissa.
Verenpaine on aika yleinen yli 40-kymppisillä suomalaisilla.
On aika mielenkiintoista tutkia, -
mistä kohonneen verenpaineen yleisyys johtuu.
Kohonnut verenpaine tietysti rasittaa sydäntä, -
koska sydämen täytyy ponnistella enemmän -
ja pumpata voimakkaammin. Sydän paksunee ja rasittuu.
Yllättäen liikunnan vähäisyys rasittaa sydäntä.
Voisi ajatella, että jos makaisi sängyssä koko päivän, -
niin sydän pääsisi helpolla, mutta ei se niin ole.
Tulevissa jaksoissa selviää, miksi liikunta on NIIN tärkeää.
Liikunnan vähäisyys siis paradoksaalisesti rasittaa sydäntä.
Vuodelepo, jatkuva lepääminen, istuminen, liikunnan vähäisyys -
on vaaraksi ja haitaksi sydämelle.
Sitten tietysti mennään sellaiseen kiusalliseen asiaan kuin ylipaino.
Huomattava ylipaino rasittaa myös sydäntä.
En halua tässä ketään moittia. 40 vuoden lääkärin urani aikana -
en ole ikinä huomauttanut potilaalle ylipainosta.
Kyllä potilas tietää itsekin ylipainonsa.
Monet pelkäävät tulla lääkäriin, kun aina moititaan liian lihavaksi.
Se on taktisesti aivan väärin, enkä koskaan mainitse sitä.
Ihminen tietää kyllä ongelman.
Jos hän ottaa asian puheeksi, voin neuvoa painonhallintaa.
Tästä olen aiemminkin puhunut, mutta hyvä konsti esim. on tämä.
Kylläisyysrefleksi eli tunne riittävästä syönnistä tulee vasta -
15-20 minuuttia sen jälkeen, kun olet tarttunut haarukkaan.
Ehdit syödä liikaa ennen kylläisyyden tunnetta.
Vatsalaukkua voi helposti vetää nenästä siten, -
että 20 minuuttia ennen ruokailua otetaan jotain kuitua, -
esim. Metamucil, Laxamucil, joita saa apteekista.
Hyviä, pehmeitä kuituja, jotka eivät ärsytä vatsaa.
Otetaan 1/2 - 1 mittalusikallinen kuitua nesteen kera -
noin 15-20 min. ennen ateriaa vatsalaukun huijaamiseksi.
Silloin on täyden olon tunne jo haarukkaan tartuttaessa.
Koska lusikka, haarukka ja veitsi ovat ylipainon salaisuudet, -
näin tulee syötyä vähemmän. Kuidusta on paljon muutakin hyötyä.
Se estää paksusuolen syöpää, auttaa suolen toimintaa -
ja mm. alentaa kolesterolia.
Se on erittäin hyvä konsti.
Korkea kolesteroli, liiat rasvat tietysti, ns. transrasvat -
rasittavat sydäntä.
Tässäkin on hyvä muistaa, että otetaan sitä kevyempää rasvaa.
Yksi hyvä konsti on Etelä-Ranskassa käytettävä.
Puhutaan yleensä tämmöisestä ranskalaisesta dieetistä.
Leivällä ei yleensä ole levitettä. Korkeintaan lorautetaan leivälle -
pikkasen oliiviöljyä. Rypsi- tai auringonkukkaöljy ovat yhtä hyviä.
Transrasvat = rasva kuumennetaan, jotta se pysyisi rasiassa.
Siinä rasva tärvellään tai saatetaan se huonompaan muotoon.
Vaikuttaa siltä, että nämä kuumennetut transrasvat -
todennäköisesti lähi vuosina maailmanlaajuisesti kielletään.
Sitten on tämä sokeri, kohonneet sokeriarvot.
Vaikka ei sokeritautia olisikaan, niin muutaman suklaalevyn jälkeen -
arvot heilahtavat ylös ja sitten taas alas.
Nämä korkeat sokerihuiput myös ovat haitaksi sydämelle ja kudoksille.
Ne "hitsaavat yhteen" ja jähmettävät valkuaisaineita.
Tässä yhteydessä haluaisin hiukan kehua kahvinjuontia.
Monet ajattelevat kahvin olevan pahasta.
Itse asiassa 3 kuppia/pv on sydämelle hyväksi.
Se alentaa ilmeisesti 20 % sydämen vajaatoiminnan riskiä.
Tietysti liikakofeiini taas on ongelma.
Ei sitä pidä liikaa juoda, koska siitä taas tulee rytmihäiriöitä.
Murtuneen mielen ohella todella paha sydämelle on tupakointi.
Se lukkii n. 10 % veressä happea kuljettavasta hemoglobiinista.
Se lukitaan häkäkaasulla. Häkäkaasu tarttuu hemoglobiiniin -
jopa yli 100 kertaa voimakkaammin kuin happi ja lukitsee sen.
Koska hemoglobiini on lukittu, tupakoitsijan veri muistuttaa -
usein marjapuuroa. Tupakoijan veri on paksua, -
ja joudutaan tuottamaan enemmän punasoluja, jotta happi kulkisi.
Joskus sanotaan alkoholin olevan hyväksi sydämelle, -
mutta tämä on ihan humpuukia. Se on markkinointikeino.
EU:ssahan tuotetaan paljon alkoholia.
Isot alkoholifirmat ovat isoja laitoksia.
Esim. Stora Enso tai UPM 10 ovat niitten rinnalla nakkikioskeja.
Alkoholifirmat ovat palkanneet satoja lääkäreitä -
alkoholin puolestapuhujiksi. Mai- nontaan käytetään n. 2 mrd euroa/v.
Nyt tiedetään, että vähäisetkin alkoholimäärät -
jopa 1 viinilasillinen, voi laukaista alttiissa henkilössä -
vakavan, vaarallisen eteisvärinän.
Siitä voi tulla aivohalvaus ja muita ikäviä seurauksia.
Runsas jatkuva alkoholinkäyttö aiheuttaa sydänlihasrappeuman, -
josta puhutaan myöhemmin.
Tässä jaksossa ajattelin käsitellä sepelvaltimotautia.
Sehän on ollut erittäin yleinen tauti Suomessa -
vielä pari sukupolvea sitten ja tappoi Pohjois-Karjalassa -
valtavasti 35-40 -kymppisiä miehiä. Se oli miehillä yleisempi.
Nyt kun ravitsemusvalistus on mennyt aika hyvin läpi, -
ja on alettu käyttää vihanneksia, juureksia ja hedelmiä, -
niin miesten sepelvaltimotauti on romahdusmaisesti vähentynyt.
Tällä hetkellä sepelvaltimotautia on ihan yhtä paljon -
naisilla kuin miehilläkin. Näin voidaan sanoa.
Sepelvaltimothan lähtevät sydänpumpun ihan tyvestä.
Aortan tyvestä ne lähtevät.
Taitavasti Jumala on suunnitellut koko sydämen toiminnan.
Sepelvaltimot kulkevat sydämen pintaa pitkin.
Siitä on paljonkin etuja.
Ne huolehtivat sydänlihaksen hapen saannista ja ravitsemuksesta.
Aina sydämen lyödessä se pumppaa taitavasti veren -
verisuoniin - aorttaan tai keuhkovaltimoon.
Kun sydän huilaa pumppausten välillä, -
niin silloin verenkierto sepelvaltimossa tapahtuu.
Siksi on hyödyllistä, -
jos pulssi, sydämen lyöntitiheys, ei ole liian tiheä.
Näin tauot, jolloin sydän saa happea ja ravinteita, ovat pitempiä.
Sydän kiittää ja voi hyvin. Esim. urheilijan sydän voi lyödä -
vain 36-40 kertaa/min.
Se on vain eduksi ja takaa hyvän suorituksen.
Sydän jaksaa, kun tauon aikana sepelvaltimoveri kiertää tehokkaasti.
Sepelvaltimoitahan on 2: vasen ja oikea.
Sepelvaltimotauti johtuu siitä, että sepelvaltimot ahtautuvat.
Ahtautumisen syynä on valtimotauti.
Puhutaan valtimoiden kovettumataudista.
Terveet joustavat putket -
pumppauksen tullessa laajenevat.
Laajentuneina ne varastoivat ener- giaa ja pumppaavat sitä eteenpäin.
Tämä lisäpumpputoiminto mene- tetään, kun valtimo kovettuu.
Silloin alkavat ongelmat. Puhutaan ns. verisuonten kalkkeutumisesta -
tai ateroskleroosista, joka siis vaurioittaa sepelvaltimoita.
On myös mahdollista ja on ajateltu, että tietyt virukset voivat -
tulehduttaa sepelvaltimon sisäpintaa ja aiheuttaa tulppia.
Myös elimistön jatkuva hiljainen, hidas tulehdus voi olla osallinen.
Nykyään mitataan ns. herkkää CRP:tä, -
joka paljastaisi tällaisen elimistön hitaan piilevän tulehduksen.
Tämä on mielenkiintoista uutta tutkimusta, -
josta varmasti saadaan lisätietoja lähivuosina.
Sepelvaltimotauti on syöpien ohella Suomen tärkein kansansairaus.
Nykyään joka 3. henkilö Suomessa sairastuu syöpään.
Pian voi olla, että kun elinikä pitenee -
(tai oikeastaan se ei pitene, vaan on alkoholin takia alkanut laskea)
mutta pian ehkä jopa joka 2. suomalainen voi saada syövän.
Juuri sydän- ja verisuonitaudit -
kuitenkin kuormittavat eniten terveydenhuoltoa.
Siksi on niin tärkeää saada niitä tauteja kuriin.
Tietyillä toimenpiteillä voitaisiin estää niistä 1/3 tai puolet.
Sepelvaltimotauti on ymmärrettävistä syistä yleisempi iäkkäillä.
Todellakin se vaivaa nykyään naisia ihan yhtä paljon kuin miehiä.
Naisia kuolee tautiin siis saman verran kuin miehiä.
Viime vuosikymmeninä, parin suku- polven aikana etenkin työikäisten -
miesten sepelvaltimotauti on vähentynyt erittäin merkittävästi.
Näin siksi, että tupakanpoltto on vähentynyt.
Aikaisemmin miehistä puolet ja ylikin tupakoivat.
Nyt tupakoijia on yhtä paljon miehissä ja naisissa.
Myös mainitsemani ruokavalio on kyllä kohentunut.
Tosin siinäkin on nyt tapahtunut käännös. Hyvä on, kun kohentui, -
mutta nyt on tullut tiettyjä ongelmia, joihin palataan myöhemmin.
Sepelvaltimotautihan johtuu valtimonkovettumataudista.
Se ahtauttaa sepelvaltimot niin, ettei siellä veri kunnolla virtaa.
On mielenkiintoista, että pienikin ahtauma valtimossa -
aiheuttaa hyvin merkittävän virtaushäiriön -
ja sen avaaminen parantaa sitä todella merkittävästi.
Nämä ovat aika pienistä asioista kiinni.
Vain yksi tai muutama ahtauma sepelvaltimossa voi aiheuttaa -
verenkiertohäiriön ja hapenpuutteen jossakin osassa sydänlihasta.
Vain yksi strategisessa paikassa oleva ahtauma voi aiheuttaa -
rytmihäiriön, kammionvärinän ja äkkikuoleman.
Urani aikana nuorin, äkisti sepelvaltimon tukkeutumaan -
ja ilmeisesti kammiovärinään kuollut henkilö oli -
18-vuotias jalkapallomaalivahti. Tämä todettiin ruumiinavauksessa.
Tämä saattaa iskeä kovinkin nuoriin ja tässä tapauksessa vielä -
oli kyseessä liikunta-aktivisti.
Siinä oli varmaan taustalla perintötekijöitä, -
jotka voivat olla mukana. Merkit- tävimpiä kuitenkin ovat elintavat.
Niillä on paljon perintötekijöitä isompi rooli.
Tässä on siis se rytmihäiriöriski.
Jos tiettyyn osaan sydänlihasta tulee hapenpuute, -
siinä voi syntyä hyvin vaarallinen rytmihäiriö: -
kammiotiheälyöntisyys tai kammiovärinä, -
joka vastaa sydämen pysähtymistä ja äkkikuolemaa.
Sepelvaltimotaudin ensioire voikin olla paradoksaalisesti äkkikuolema.
Mitkä ovat tärkeimmät sepelvaltimo- taudin riskitekijät?
Ne ovat tupakointi (nro 1), ruokavalion nostama kolesteroli, -
kohonnut verenpaine ja diabetes.
Tässä juuri diabetes on noussut vaaratekijäksi.
Diabetes on lisääntynyt huimaa vauhtia.
Noin 0,5 miljoonaa suomalaista sitä sairastaa -
ja niistä 100 000-150 000 ei edes tiedä sairastavansa sitä.
On tilanteita, joissa nämä tekijät summaantuvat kerralla: -
sulla on korkea kolesteroli ja tukossa joku suoni -
ja esim. pakkasilmalla syöt rankan rasvaisen aterian.
Käyt vaikka erään eteläsuomalaisen kaupungin torin grillikioskilla, -
joka myy kuuluisaa 2 000 kcal:n annosta -
nimeltään "Sydänkohtaus". Siinä on tiettyä huumoria mukana.
Jos kylmällä pakkasilmalla sellaisen syöt ja panet tupakaksi, -
niin kaikki 3 samanaikaista tekijää voivat iskeä sulle sydäninfarktin.
Mitkä ovat sepelvaltimotaudin oireita?
Kuten totesin, joskus ensimmäinen oire voi olla äkkikuolema.
Aikanaan jopa 50 %:ssa tapauksista näin oli.
Ei pidä leikitellä tällaisten grilliannosten kanssa, -
joiden nimi on "Sydänkohtaus".
Eikä tupakoinnin ym. kanssa, koska ne ovat oikeasti tosi vaarallisia.
Sepelvaltimotaudin tavallisin oire on rintakipu, -
joka tuntuu aina tietyssä ruumiillisessa rasituksessa.
Se tulee aina samantyyppisessä, -
yhtä voimakkaassa jatkuvassa rasituksessa; -
reippaasti liikkuessa, reilussa lihastyössä yms.
Kipu tuntuu yleensä keskellä rintaa laaja-alaisena, -
ahdistavana tai puristavana.
Jos voit sormella osoittaa kivun pienellä alueella, -
se ei ole sepelvaltimotautia.
Kipu voi säteillä olkapäihin, olkavarsiin, käsivarsiin, -
leukaperiin, selkään, lapojen väliin tai ylävatsalle.
Muistan aina poliklinikalle tulleen potilaan.
Nuori 40 v. mies sanoi pesseensä auton ja tuli hirveä niskakipu.
Saman tien hän meni kammiovärinään ja kuoli suomeksi sanottuna.
Onneksi hän oli jo tutkimuspöydällä defibrillaattori vieressä.
Iskettiin heti sydän taas käyntiin. Hän ei muistanut siitä mitään.
Hän oli pari viikkoa sairaalassa ja pääsi sitten kotiin.
Äkillinen kammiovärinä sattui hänelle ihan oikeassa paikassa.
Hän tuli siis valittamaan auton pesun jälkeen alkanutta niskakipua, -
mutta kyseessä oli sydäninfarkti.
Tämmöinen laaja-alainen puristava rintakipu usein helpottuu levossa -
kun sydän saa vähän huilata. Pulssi harvenee ja tilanne helpottuu.
Ja nitrolääkkeillä. Nitro pannaan kielen alle, -
ja parin minuutin kuluessa kipu helpottuu.
Nitroja voi ottaa vaikka 5 kpl peräkkäin aina 2-3 minuutin välein.
Tuloksena nitroista on yleensä 1/2 tunnin rauhoittunut tilanne.
Jos kipu ei mene ohi nitroilla, on soitettava 112:een -
ja tilattava ambulanssi paikalle.
Sepelvaltimokivulle on tyypillistä, että se tulee aina samanlaisena, -
kun ruumiillinen tai myös henkinen (!) rasitus nousee -
sille omalle tasolle, joka ko. henkilölle aiheuttaa -
aina sen samantyyppisen kivun sydämen hapenpuutteesta johtuen.
Sehän on samanlaista lihaksen hapenpuutetta kuin lihassuoritus.
Jos pumppaa rautaa tai juoksee 400 m, niin lihakset kipeytyvät.
Ihan samalla tavalla sydän on lihas ja kipeytyy samoin -
hapenpuutteeseen, happoihin ja muuhun aineenvaihduntahäiriöön, -
kun tulee tämmöinen ylikuormitus- tilanne.
Ei se sen kummempaa ole ja se selittää sen kivun.
Aina sepelvaltimokipu ei ole näin tyypillistä.
Joskus kipu voi olla polttoa, närästystä, -
röyhtäilyä tai tuntuu ylävatsan puolella.
Eräs toinen potilaani tuli ja sanoi, että hänellä on vatsatauti.
Oli ylävatsa kipeä. Kuuntelin sydäntä ja huomasin sivuäänen, -
jota ei ennen ollut ollut. Heti sydänfilmiin -
ja siellä oli sydäninfarkti sydämen pohjassa, joka säteili vatsaan.
Täytyy olla aika tarkka näiden oireiden kanssa.
Oireena voi myös olla vain ohi- menevä hengenahdistus rasituksessa.
Sekin voi olla ko. taudin oire. Etenkin naisilla ja ikäihmisillä -
voi olla rintakivuton sepelvaltimo- tauti.
Oireena on pelkästään rinnan ahdis- tus, uupumus, huonovointisuus -
tai pahoinvointi rasitukseen liittyen.
Aina sepelvaltimotauti todellakaan ei varoittele etukäteen -
angina pectoris -oirein, kuten puristavaa rintakipua kutsutaan.
Todellakin sepelvaltimotaudin ensimmäinen ilmenemismuoto -
voi olla sydäninfarkti, jolloin oireena on voimakas, -
levossakin tuntuva kipu. Siinä ei siis auta lepo eikä nitro.
Silloin on aina syytä ottaa 112 ja tilata ambulanssi.
Jotkut suomalaiset miehet ovat niin karskeja. Paitsi, että ne syövät -
"Sydänkohtaus"-annoksia, ne yrittävät poistaa kipua voimistelemalla.
Jotkut ovat jopa lähteneet polkupyörällä poliklinikalle -
ja koettaneet ajaa kipua voimailemalla pois.
Tämä on äärimmäisen vaarallista leikkiä eikä sitä pidä tehdä.
On myös huomattava, että kipu- tuntemukset rinnan alueella ovat -
aika yleisiä ja johtuvat usein muusta kuin sepelvaltimotaudista.
Seuraavat piirteet viittaavat muuhun kuin sepelvaltimotautiin.
Kipu on aika lievää ja ilmenee levossa (!).
Liikkuminen on mahdollista kivusta huolimatta.
Kipu jatkuu pitkään - tunteja tai päiviä.
Kipu liittyy hengitykseen, mikä voi olla keuhkopussista johtuvaa, -
esim. keuhkovikaa tai keuhkokuume, jos on kuumetta.
Yöllinen kipu (etenkin varttuneilla naisilla) voi olla -
kylkiluun ja -ruston liittymäkohdan ärsytystä (Tietzen syndrooma), -
joka hoidetaan kortisonipistoksilla tähän kohtaan.
Jos potilas pystyy sormella osoittamaan kipukohdan, -
voi olla täysin varma, -
että kyseessä ei ole sydänperäinen sepelvaltimokipu.
Ainoa poikkeus on sydänpussin tulehdus, -
johon kuitenkin liittyy muitakin oireita ja kuumetta.
Sepelvaltimotauti on tärkeä tuntea.
Sitä voidaan hoitaa ja ennaltaehkäistä.
Oireiden kanssa kannattaa olla aika tarkka ja mennä lääkäriin ajoissa.
Kiitos, kun olit mukana tässä jaksossa.
Seuraavassa jaksossa jatkan sepelvaltimotaudin hoidosta.
Arvoisa katsoja, kiitos, kun olit mukana ohjelmassamme.
Jos jaksoista on ollut sinulle hyötyä tai iloa, voit tukea tuotantoa.
Voit soittaa oheiseen tukinumeroon, 0600-10177.
Puhelun hinta on noin 12 euroa.
Voit myös laittaa tukimaksun ruudussa näkyvälle pankkitilille.
Laita siihen viite, niin tuki menee tämän ohjelman tuottamiseen.
Kiitos, kun olit mukana.
Tekstitys: Tuula-Riitta Virrankare